Jan Taks in Oktober ook Saterdae oop | Maroela Media
Jan Taks in Oktober ook Saterdae oop
Die Suid-Afrikaanse Inkomstediens (SAID) se takke sal in Oktober ook op Saterdae oop wees om belastingbetalers te help met die indien van belastingopgawes.
Takke sal van 08:00 tot 13:00 oop wees op 5, 12, 19 en 26 Oktober en dienste wat gelewer word, sal beperk wees tot die indiening van persoonlike belastingopgawes en hulp om op die SAID se MobiApp te registreer en om opgawes via dié platform in te dien.
Die SAID het 'n beroep op belastingbetalers gedoen om die nodige ondersteunende dokumente saam met hulle te bring wanneer 'n tak besoek word. Dit sluit in: bankbesonderhede; IRP5- of IT3(a)-belastingsertifikate; IT3(b)-belastingsertifikate vir inkomste wat uit beleggings verdien is; besonderhede van mediese uitgawes wat nie deur die mediese fonds gedek is nie; sertifikaat van jou mediese fonds wat bydraes aandui wat nié op die IRP5- of IT3(a)-belastingsertifikaat verskyn nie; bewys van bydraes tot 'n uittree-annuïteit; besonderhede van sakereise indien'n reistoelaag ontvang word en enige ander bewyse vir eise wat ingedien word.
Die sperdatums vir die indien van persoonlike belastingopgawes is: 31 Oktober vir diegene wat nie van digitale metodes gebruik maak nie en dit by die naaste SAID-tak indien – dit geld vir gewone en voorlopige belastingbetalers; 4 Desember vir gewone belastingbetalers wat hul opgawes elektronies op die SAID se eFiling-diens of met die app indien; en 31 Januarie 2020 vir voorlopige belastingbetalers wat opgawes deur een van die digitale kanale indien.
Die SAID het ook belastingbetalers daaraan herinner dat hulle nié 'n opgawe hoef in te dien nie as hulle vir 'n volle 12 maande vir net een werkgewer gewerk en 'n IRP5 ontvang het; absoluut geen ander inkomste gedurende die belastingjaar verdien het nie en daar geen bykomende belastingverwante aftrekkings soos mediese uitgawes, bydraes tot uittreeannuïteite en/of reisuitgawes was nie.
Julle kan maar sondae ook oop wees vir al wat ek om gee ek sal nie sent verder betaal aan die ANC regering nie julle het ons nou genoeg gemelk
…………….lyk my al waneer hulle beter diens wil lewer is waneer hulle geld soek………….
Blankes werk gedurende die week, nou kan hulle die vrye saterdae opoffer.
Met die werkloosheid syfer wat tans besig is om te groei wonder ek waar gaan jan tax se inkomste vandaan kom as daar geen werk meer is vir die getroue belasting betalers nie. Wat gaan dan gebeur? Hierdie land sink vinniger as die Titanic op die oomblik.
Moet nie val vir die storie van jy hoef in sekere geval nie 'n opgawe in te dien nie. My ma was ook nie verplig nie want sy het maar 'n karige pensioen van Transnet gekry. Nou na haar dood moes ons opgawes indien van 2012 tot 2019. So vat maar my raad dien julle opgawes in al kry jy net R5 'n maand. Want na jou dood gaan ander mense moet sukkel om jare se belasting sertifikate in die hande te kry. Dit kon alles vermy gewees het opgawes jaarliks ingedien was.